 राजनीति दा असल च वचारधारा कन्नै कोई सरबंध नेईं रेह्‌दा ऐ।  एह् छड़ी सोआर्थें, सुवधाएं ने कामयाबी दी जगीर बनी ऐ रेई गेदी ऐ।  राजनीति दे कन्नै मानवता गी रक्खना अज्ज दे समें दी गल्ल नेईं रेही गेदी ऐ, इस करी लोकतंत्र दे बधने फुल्लने दे कोई असार नजरी नेईं आवा करदे हैन।  इयै बजा ऐ जे भारत च लोकसभा चुनाएं दी जंग गोआंडी देश थमां थोड़ी बक्खरी नजरी औंदी ऐ।  दुश्मनें गी रोहाने ते तानाशाही नीतिएं दे वरोध च राजनेताएं ते अधिकार कार्यकर्ताएं दा हत्थ मलाना सब किश इक तमाशा ऐ।  सरकार गी झुकाने लेई बनाया गेआ दबाव जिस बेल्लै बेहतर नतीजे सामनै आह्ंदा ऐ तां भाएं खुशी मनाने लेई इक मौका हासल होई जंदा ऐ ब एह्‌दे च कुसा दा बी धेआन इस गल्ला बक्खी नेईं जंदा जे लोकतंत्र च देश किस बक्खी अग्गे बधा करदा ऐ?  अधिकार कार्यकर्ताएं गी चुनौतिएं गी समझना लोड़चदा ऐ ब पाकिस्तान दे राश्ट्रपति आसिफ अली जरदारी दिएं नीतिएं दा वरोध करने आह्‌ले राजनेताएं दा केह् कीता जा?  इस बक्खी सब्भनें थमां उप्पर पाकिस्तान पीपुल्स पार्टी (एन) दे नेता नवाज़ शरीफ न जेह्‌ड़े गलांदे न जे उनेंगी लोकतंत्र सनें नेआंऽ प्रनाली दी बड़ी चैंता ऐ।  पूरे दक्खनी एशिआ गी एह् नराशाजनक सच आपस च जोड़दा ऐ की जे हर थाह्‌र राजनेता लोकतंत्र दा कत्ल करा करदे न ते लोकतंत्र दिआं सगंधां ओह् सत्ता च औने ते जाने दे परैन्त गै लैंदे न।  राजनीतिक नेआंऽ ते नेतिकता दिआं मान्यतां कुत्थें न।  ओह् जुझारू कुत्थें न जेह्‌ड़े असूलें दे जोर उप्पर वचारधाराएं लेई लड़ने दे वादे करदे होई गलांदे न जे उनेंगी कुर्सी दा कोई लालच नेईं ऐ।  विचारधाराएं दा उल्लंघन करने आह्‌ले रेगिस्तान च शेरी रहमान ज्नेह् नाएं दी अनदिक्खी नेईं कीती जाई सकदी की जे उन्नै कम्म-स-कम्म हिम्मत करदे होई तानाशाही आह्‌ली सरकार दा हिस्सा बनने थमां इंकार करदे होई तानाशाही आह्‌ली सरकार दी हिस्सा बनने थमां इंकार करदे होई इस्तीफा ते दित्ता ब अज्ज दे दौर च इस खित्ते च किन्ने राजनेताएं कश इन्नी हिम्मत ऐ, जां फ्ही किन्ने ऐसे लोक न जिंदे च इस गल्ला गी मन्नने दी हिम्मत ऐ जे उंदी बजाह कन्नै लोकतंत्र दी आत्मा गी नसकान होआ करदा ऐ? 